open-index/open-wikipedia-markdown huggingface dataset:
Sara Christie

**Sara Stockfleth Christie** (født 6. juni 1859 i Trondhjem, død 11. oktober 1948 i Oslo) var en norsk skolebestyrerinne og politiker (H). Hun var vararepresentant til Stortinget 1916–1924, og møtte fast som vara for statsråd Odd Klingenberg 1923–1924. Hun var også den første leder av Høyrekvinners Landsforbund. 

## Liv og virke
Hun vokste opp i Trondhjem som datter av politimester og senere byskriver Edvard Christie og hustru Anne Sophie Knagenhjelm. Farfaren var Edvard Christie, sogneprest i Slidre i Valdres og i Nes på Romerike, og morfaren var Niels Joachim Knagenhjelm III, løytnant, godseier på Kaupanger setegård og ordfører i Sogndal.

Hun gikk i en pikeklasse ved Trondhjems borgerlige realskole. Hun tok lærerinneeksamen for folkeskolen i 1879, og foretok de følgende årene en rekke studiereiser i europeiske land, hvor hun studerte språk, litteratur, tegneundervisning og undervisningsmetoder. Fra 1879 var hun lærerinne ved Thora Storms pikeskole i Trondhjem, og overtok i 1894 skolen, som fikk navnet Frk. Christies skole og flyttet til Kjøpmannsgata 24 (Lorckgården), som hun kjøpte av H.F. Klingenberg. I 1897 fikk den tiårige pikeskolen også rett til å avholde middelskoleeksamen. Christie avsluttet skoledriften i 1917.

Hun var medlem av Trondhjem bystyre 1908–1919, fra 1911 som medlem av formannskapet. Christie var vararepresentant for Sem Sæland og Alfred Getz fra Bakklandet krets i Trondhjem og Levanger kjøpsteder i periodene 1916–1918 og 1919–1921, deretter 1. vararepresentant fra Trondhjem og Levanger kjøpsteder 1922–1924. Christie møtte første gang for Sæland i 1917, som den andre kvinnen på Stortinget etter Anna Rogstad. Senere møtte hun flere ganger for Getz i Stortingets universitets- og fagskolekomité. Hun møtte fast for statsråd Odd Klingenberg 1923–1924, og satt i Stortingets kirke- og skolekomité. Christie var medlem av Høyres sentralstyre 1913–1927 og ledet etableringen av Høyrekvinners Landsforbund, hvor hun var den første formannen 1925–1927, selv om hun ikke ønsket en særskilt kvinneorganisasjon.

## Referanser


## Eksterne lenker
* 
*
Bhiwani

**Bhiwani** (hindi: ) er en by og et kommunestyre i den nordvestindiske delstaten Haryana. Byen er administrasjonssentrum i distriktet med samme navn. Bhiwani ligger 124 km fra Indias hovedstad New Delhi og 285 km fra Chandigarh. Byen ligger gjennomsnittlig 225 moh.. Byen lever tradisjonelt av handel med sukker, pepper og andre kryddere, metaller og salt. Byen er kjent som "Templenes by". Foruten å være et sete for åndelig lærdom, har byen vært midtpunktet for regional politikk. Byen er hjembyen til tre av Haryanas fremste ministre: Bansi Lal, Babu Gupta og Hukum Chand.

Byen har en tradisjonell skole for boksing, og nesten alle medlemmene av det indiske bokselaget kommer fra området i og omkring byen. Avdøde kaptein Hawa Singh, en legendarisk indisk bokser, hjalp til med etableringen av et bokseakademi her. 

## Demografi
Ved folketellingen i 2001 hadde Bhiwani 169&nbsp;424 innbyggere. Av disse var 54&nbsp;% menn og 46&nbsp;% kvinner. Gjennomsnittlig lesekyndighet i byen var 69&nbsp;%, noe som var høyere enn landsgjennomsnittet på 59,5&nbsp;%. 76&nbsp;% av mennene og bare 62&nbsp;% av kvinnene var lesekyndige. 13&nbsp;% av befolkningen var barn under 6 år. 

## Referanser


## Eksterne lenker
* Distriktets offisielle nettside (engelsk)
Stephanocircidae

* Craneopsyllinae
* Stephanocircinae

**Stephanocircidae** er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

## Utseende
Disse loppene har helt eller delvis reduserte øyne.

## Liv og utvikling
De aller fleste av disse loppene lever i bolene til gnagere og pungdyr (pungrotter i Amerika), men noen få arter av Craneopsyllinae ser også ut til å være knyttet til insektetere.

## Utbredelse
Familien finnes nesten bare på den sørlige halvkulen, i Australia og Sør- og Mellom-Amerika.

## Systematisk inndeling
Klassifikasjonen følger http://www.zin.ru/Animalia/Siphonaptera/fleasfam.asp?tHIERC=11131311&tName=Stephanocircidae.

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Ordenen lopper, Siphonaptera
******* Underordenen Hystrichopsyllomorpha
******** Overfamilien Stephanocircoidea
********* Familien Stephanocircidae Wagner, 1928
********** Underfamilien Craneopsyllinae Wagner, 1939 – 43 arter, Sør- og Mellom-Amerika
*********** Slekten *[[Barreropsylla]]* Jordan, 1953
*********** Slekten *[[Cleopsylla]]* Rothschild, 1914
*********** Slekten *[[Craneopsylla]]* Rothschild, 1911
*********** Slekten *[[Nonnopsylla]]* Wagner, 1938
*********** Slekten *[[Plocopsylla]]* Jordan, 1931
*********** Slekten *[[Sphinctopsylla]]* Jordan, 1931
*********** Slekten *[[Tiarapsylla]]* Wagner, 1937
********** Underfamilien Stephanocircinae Wagner, 1928 – 8 arter, Australia
*********** Slekten *[[Coronapsylla]]* Traub & Dunnet, 1973
*********** Slekten *[[Stephanocircus]]* Skuse, 1893

## Kilder
* Australian Faunal Directory – Stephanocircidae
* Klassifikasjon av familien, med liste over artene

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinterresert.
Brahmapur

**Brahmapur** (tidligere kalt **Berhampur** eller **Berhampore**, oriya: , hindi: ) er en by som ligger på østkysten av distriktet Ganjam i den østindiske delstaten Orissa. Byen er en av de eldste og største byene i denne delstaten. Byen ligger i gjennomsnitt 27 moh.. Den er kjent for sin silke, dens templer og kultur. Byen kalles derfor av og til for "Silkebyen". Det nyeste estimatet for befolkningen i byen er 702&nbsp;672 (2009 est.), og dette tallet gjør Brahmapur til det tredje mest folkerike byområdet i delstaten og det 58. i hele India. Brahmapur (gammelt britisk navn: Berhampur) fikk bystatus etter Bhubaneswar og Cuttack. Indias tidligere president Varahagiri Venkata Giri ble født i denne byen. 

Brahmapur er hovedstopp for tog med passasjerer som skal til nærliggende turistmål. Det fungerer som et knutepunkt for de nærliggende byene og landsbyene, og handel er derfor dominerende i byen. Et flertall av folket er selvstendig næringsdrivende i ulike bedrifter på ulike skalaer. Brahmapur er kjent for sine intrikatdesignede silkesarier kalt *Berhampuri Patto*, håndvevde tøy og gullsmedbutikker. Byen har et eget universitet fra 1967. 

## Etymologi
Byens offisielle sanskritnavn er Brahmapur; i Britisk India ble den kalt Berhampur.

## Demografi
Ifølge en folketelling i 2009 har Brahmapur et folketall på 702&nbsp;672 innbyggere. Med befolkningen i regionen Stor-Brahmapur, bestående av Chatrapur og Gopalpur (folk krever at Hinjilicut skal inkluderes) er innbyggertallet over en million. Menn utgjør 52&nbsp;% av befolkningen og kvinner 48&nbsp;%. Den gjennomsnittlige lesekyndigheten i byen er 74&nbsp;%, noe som er høyere enn landsgjennomsnittet på 59,5&nbsp;%. 83&nbsp;% av mennene er lesekyndige, mens kun 64&nbsp;% av kvinnene er det samme. 11&nbsp;% av byens befolkning er barn under 6 år. 

## Referanser


## Eksterne lenker
* Berhampur University  (engelsk)
* Tourist Destinations in Orissa – Berhampur (engelsk)
* Reiseguide på world66.com (engelsk)
Dasarahalli

**Dasarahalli** er en by og et kommunestyre i distriktet Bangalore Rural i den sørindiske delstaten Karnataka. Byen ligger på National Highway 4 (NH 4), som forbinder Mumbai til Chennai. 

## Demografi
Ifølge den offisielle folketellingen i 2001 hadde byen 263&nbsp;636 innbyggere. Av disse var 54&nbsp;% menn og 46&nbsp;% kvinner. Gjennomsnittlig lesekyndighet i byen var da 72&nbsp;%, noe som var høyere enn landsgjennomsnittet på 59,5&nbsp;%. Mannlig lesekyndighet var 77&nbsp;%, mens 66&nbsp;% av kvinnene var lesekyndige. 12&nbsp;% av Dasarahallis befolkning var barn under 6 år.

## Referanser
Yamunanagar

**Yamunanagar** (også skrevet **Yamuna Nagar**, hindi: , panjabi: ) er en by og et kommunestyre i distriktet Yamunanagar i den indiske delstaten Haryana. Byen er administrativt hovedkvarter i dette distriktet, og hadde 189&nbsp;587 innbyggere i 2001. Denne byen er kjent for sin produksjon av kryssfinerenheter. Den eldre byen kalles Jagadhri. Byen har en jernbanestasjon som forbinder det til resten av India. National Highway 1 (NH 1, New Delhi-Wagah) ligger ikke så altfor langt unna, mens National Highway 73A, som forbinder byen til Paonta Sahib i Himachal Pradesh, starter her. 

På grunn av tilstedeværelsen av store mengder vann og fruktbar jord er de viktigste avlingene sukkerrør, ris, hvete, hvitløk osv. En av de viktigste inntektskildene til bøndene i Yamunanagar er agri-skogbruk, hvor bønder planter popler og eukalyptus i tillegg til å drive vanlig jordbruk. 

## Historie
Yamunanagar var tidligere kjent som *Abdullahpur*. Før Indias uavhengighet var det en liten landsby med befolkningen konsentrert rundt Jagadhri jernbanestasjon. Etter delingen av India valgte mange folk fra det pakistanske Punjab å gjøre Jagadhri/Yamunanagar til sitt nye hjemsted, og med denne innflyttingen ble byens kultur mer mangfoldig. Området hvor landet ble gitt til innflytterne, ble senere utviklet til Model Town-området av Yamunanagar, selve sentrum av byen. 

## Geografi
Byen ligger i gjennomsnitt 255 moh.. Elven Yamuna renner gjennom distriktet, og danner den østlige grensen mot nabodistriktet Saharanpur. Denne grensen fungerer også som en delstatsgrense, ettersom Saharanpur ligger i delstaten Uttar Pradesh. I nordd ligger en underliggende fjellregion, som har mer skog og massevis av bekker; det er det området der elva Yamuna strømmer ut av åsene og inn på slettene. Den nordlige grensen er også en delstatsgrense mot Himachal Pradesh. Sirmour i Himachal Pradesh er distriktet i nord med byene med byene Nahan og Paonta Sahib nær grensen til Yamunanagar. Vest og nordvest for Yamunanagar ligger distriktet Ambala, og i vest og sørvest ligger distriktet Kurukshetra. Slør for distriktet Yamunanagar ligger distriktet Karnal.

## Demografi
Ved den offisielle folketellingen i 2001 hadde Yamunanagar et innbyggertall på 189&nbsp;587. Menn utgjorde 54&nbsp;% av befolkningen, mens 46&nbsp;% var kvinner. Gjennomsnittlig lesekyndighet i byen var da 74&nbsp;%, noe som var høyere enn det nasjonale gjennomsnittet på 59,&nbsp;%. Mannlig lesekyndighet var 77&nbsp;%, mens kvinnelig lesekyndighet var 70&nbsp;%. 12&nbsp;% av byens befolkning var barn under 6 år. 

## Referanser


## Eksterne lenker
* Distriktets offisielle nettside (engelsk)
Rohtak

**Rohtak** (tidligere kalt *Rohtashgarh*, hindi: , panjabi: ) er en by og et kommunestyre i distriktet Rohtak i den nordvestindiske delstaten Haryana. Byen er administrativ hovedstad i dette distriktet, og ligger 70 km nordvest for Indias hovedstad New Delhi.  

## Historie
Gjennom freden i Surjit Arjungaon den 30. desember 1803 ble Rohtak til britisk område og inngikk i Nordvestprovinsene (eng. *Northwestern provinces and Oudh*) av Britisk India. Under det indiske opprøret i 1857 gikk såkalte *nawaber* fra nærliggende Farrukhnagar, sammen med *nawaber* fra Jhajjar og Bahadurgarh, høvdingene av Hissar og Sirsa og Meo-stammefolket for å overta Rohtak helt fra britiske styrker for en stund. De angrep og plyndret en sivil stasjon, og satte fyr på alle offentlige dokumenter. Etter at opprøret mislyktes, kom styrker fra Punjab inn og *nawabene* fra Jhajjar og Bahadurgarh ble fanget. De første fangene ble henrettet i Delhi, mens de siste klarte å rømme i eksil til Lahore.

## Geografi
Byen ligger i gjennomsnitt 220 moh.. National Highway 10 (NH 10) som forbinder Delhi med Fazilka i Punjab, går gjennom byen. Distriktet dekker et område på 1668,47 km². Av dette arealet er 83&nbsp;% kultivert. Det dyrkes mest hvete, kikert, sukkerrør og perlehirse. Det er ingen stor elv som renner gjennom distriktet. Vannstanden i bakken er relativt høy. Mange deler av distriktet står overfor problemet med brakkvann og vannavstøting. Vannspeilets dybde i bakken ligger mellom 4 og 40 fot (12 m). 

## Demografi
Ved folketellingen i 2001 hadde Rohtak et innbyggertall på 286&nbsp;773. Av disse var rundt 54&nbsp;% menn og 46&nbsp;% kvinner. Gjennomsnittlig lesekyndighet i byen var da 72&nbsp;%, noe som var høyere enn landsgjennomsnittet på 59,5&nbsp;%. Mannlig lesekyndighet var 77&nbsp;%, mens kvinnelig lesekyndighet var 67&nbsp;%. 12&nbsp;% av befolkningen var barn under 6 år. 

## Økonomi
Økonomien i distriktet baserer seg i all hovedsak på jordbruksdrift. Rundt 52&nbsp;% av alle arbeidere er knyttet til jordbruk, mens nærmere 8&nbsp;% arbeider i hytte- og husbransjer. Resten driver med andre ting. 

## Referanser


## Eksterne lenker
*  
* Distriktets offisielle nettside (engelsk)
Above Symmetry

**Above Symmetry** er et norsk progressiv metal-band fra Skien og Porsgrunn, etablert i 2005 under navnet «Illusion».

I 2009 byttet de navn til «Aspera», før bandet fikk sitt nåværende navn året etter. Under navnet Illusion vant de Ungdommens Kulturmønstring i 2006 i Telemark. Bandet har flere ganger varmet opp for «Pagan's Mind». Etter at bandet hadde gitt ut tre demoer, fikk det i 2009 spille som support på Europaturneen til Tarja Turunen, blant annet i Barcelona, Madrid og Basel.

Bandet fikk i 2009 platekontrakt med det tyske selskapet InsideOut, noe som førte til utgivelsen av debutalbumet *Ripples* i januar 2010 (under navnet «Aspera»). Albumet ble lansert på nytt under bandnavnet Above Symmetry 24. april 2011 i Europa, og dagen etter digitalt i USA.

I 2012 var bandet oppsatt for å spille på ProgPower USA, men avlyste i mars 2012.

## Medlemmer
* Robin Ognedal – gitar
* Joachim Strøm Ekelund – trommer
* Nickolas Main Henriksen – keyboard/piano
* Atle Pettersen – vokal
* Rein Blomquist – bass

## Diskografi
*2010/2011: *[[Ripples]]* (først under navnet «Aspera»)

## Utmerkelser, nominasjoner, priser, konkurranser
* 2006: Rockekamp (Bø i Telemark), vinner – fikk som premie å spille på Henrock og Kartfestivalen
* 2006: Ungdommens Kulturmønstring (UKM06), vinner (Telemark)
* 2007: Global Battle of the Bbands (Oslo), 2.-plass

## Referanser


## Eksterne lenker
* 
*
ICORN

**ICORN – International Cities of Refuge Network** er det internasjonale fribynettverket som ble etablert for å tilby forfulgte forfattere, journalister og kunstnere et fristed, eller en friby, hvor de skal kunne skrive og uttrykke seg fritt, uten å frykte for å bli sensurert eller kneblet. ICORN formidler forfattere til fribyene, og bidrar til kommunikasjon mellom fribyene og forfatterne som til enhver tid er en del av nettverket.

## Sekretariatet i Stavanger
ICORN ble opprettet i 2006 som et prosjekt på Sølvberget, Stavanger Kulturhus. I januar 2010 ble ICORN offisielt etablert som en uavhengig, internasjonal medlemsorganisasjon. Et internasjonalt styre er valgt for den nye organisasjonen, og generalforsamlingen, bestående av representanter fra medlemsbyene, er ICORNs høyeste organ.

ICORNs sekretariat i Stavanger drives i nært samarbeid med de andre norske fribyene, samt Norsk PEN og International PEN. Sølvberget, Stavanger Kulturhus, har inngått en samarbeidsavtale med ICORN, og støtter organisasjonen med kontorplass og fellestjenester.

## Fribyer i Norge
I Norge er det 17 fribyer per januar 2018:
* Bergen
* Bø
* Drøbak
* Harstad
* Haugesund
* Horten
* Kristiansand
* Larvik
* Levanger
* Lillehammer
* Molde
* Oslo
* Skien
* Stavanger
* Tromsø
* Trondheim
* Vestfold

## Fribyer utenfor Norge
Ved årsskiftet 2017–2018 hadde ICORN 46 fribyer i Europa, USA og Latin-Amerika. Nettverket er i stadig og rask vekst, nye byer blir medlemmer og antall forfattere som står på venteliste for en friby øker.

* Amsterdam
* Barcelona
* Belo Horisonte
* Brussel
* Chiusi
* Eskilstuna
* Frankfurt am Main
* Gdańsk
* Girona
* Göteborg
* Gävle
* Hannover
* Helsingborg
* Helsingør
* Ithaca
* Karlstad
* Kraków
* København
* Linköping
* Ljubljana
* Lucerne
* Luleå
* Malmö
* Mexico by
* Norrköping
* Norwich
* Oaxaca
* Paris
* Piteå
* Pittsburgh
* Reykjavik
* Rotterdam
* Sandviken
* Sigtuna
* Skellefteå
* Skåne
* Stockholm
* Surrey i Canada
* Uddevalla
* Umeå
* Uppsala
* Växjø
* Wrocław
* Örebro
* Östersund
* Århus

## Referanser


## Eksterne lenker
*
Manal al-Sheikh

**Manal Al-Sheikh** (født	18. januar 1971 i Ninive i nord-Irak) er en irakisk poet og journalist. 

Manal Al-Sheikh har vært svært aktiv i den arabiske forfatterunionen, og har gitt ut egne diktsamlinger og redigert en antologi med moderne irakisk poesi. Som kvinnelig journalist var hun svært utsatt for trusler fra grupper som verken ønsket ytringsfrihet eller likestilling. Hun kom til Stavanger som gjesteforfatter gjennom fribynettverket ICORN i 2009.

## Bibliografi
Manal Al-Sheikh har blant annet gitt ut:
* *Inhirafut-tawabeet* (*The Deviation of Coffins*) – Irak 1996
* *Umaraur-ruaa* (*Princes of Imaginative Visions*) – Algerie 2007 
* *Assfar Alo’zlah* (*Books of Seclusion*) – Kairo 2008
* *belnoktati elhamra tahta einhi elyousrah* (*with the red dot under his left eye*) – Libanon 2009

## Eksterne lenker
* Presentasjon av Manal Al-Sheikh i Forfatterkatalogen på Forfattersentrums nettsider
Steve Carell

**Steven John Carell** (født 16. august 1962 i Concord i Massachusetts) er en amerikansk skuespiller, komiker, produsent og manusforfatter.

Carell var korrespondent for *[[The Daily Show]]* fra 1999 til 2004. Fra 2005 til 2013 spilte han Michael Scott i den amerikanske situasjonskomedien *[[Kontoret (USA)|The Office]]*, hvilket gav ham en Golden Globe (2005) og en nominasjon til Emmy Award. Han har også medvirket i flere filmer (for eksempel *[[Little Miss Sunshine]]*, 40 Year Old Virgin, Over hekken, Horton hører en hvem!, *[[Bruce Almighty]]*, Get Smart og Grusomme meg), og han regnes som medlem av den uoffisielle gruppa Frat Pack.

## Filmografi
### Filmer
* 2017: *[[Battle of the Sexes]]* – Bobby Riggs
* 2014: *[[Foxcatcher]]* – John Eleuthère du Pont
* 2013: **' – Brick Tamland
* 2013: ''[[The Way, Way Back]]'' – Trent
* [[Filmåret 2011|2011]]: ''[[Crazy, Stupid, Love.]]'' – Cal Weaver
* [[Filmåret 2010|2010]]: ''[[Dinner for Schmucks]]'' – Barry
* 2010: ''[[Grusomme meg]]'' – Gru
* 2010: ''[[Date Night]]'' – Phil Foster
* [[Filmåret 2008|2008]]: ''Get Smart'' – Maxwell Smart'' (også produsent)
* 2008: ''Horton hører en hvem!'' – Major of Who-Ville'' (stemme)
* [[Filmåret 2007|2007]]: ''Dan In Real Life'' – Dan Burns
* 2007: ''[[Knocked Up]]'' – Som seg selv
* 2007: ''[[Evan Almighty]]'' – Evan Baxter
* [[Filmåret 2006|2006]]: ''[[Little Miss Sunshine]]'' – Frank Ginsberg
* 2006: ''[[Over hekken]]'' – Hammy'' (stemme)
* [[Filmåret 2005|2005]]: ''[[40 Year Old Virgin]]'' – Andy Stitzer'' (også manus og produksjon)
* 2005: ''[[Forhekset (film)|Forhekset]]'' – Uncle Arthur
* [[Filmåret 2005|2005]]: ''[[Melinda and Melinda]]'' – Walt
* 2004: ''[[The Sleepover]]'' – Officer Sherman
* 2004: **' – Brick Tamland
* 2007: *[[Knocked Up]]*
* 2010: *[[Grusomme meg]]* som Gru
* 2010: *[[Date Night]]*
* 2013: *[[Grusomme meg 2]]* som Gru
* 2013 *[[The Incredible Burt Wonderstone]]*
* 2015: *[[Minions]]*
* 2015: The Big Short
* 2017: *[[Grusomme meg 3]]*
* 2017: *[[Last Flag Flying]]* som Larry "Doc" Shepherd
* 2022: ** som Gru

### TV-serier
* 2022: The Patient
* 2020: *Space Force*
* 2019– : *[[The Morning Show]]* – Mitch Kessler
* 2005–2013: *[[Kontoret (USA)|The Office]]* – Michael Scott
* 1999–2005: *[[The Daily Show]]* – Som seg selv

## Referanser


## Eksterne lenker
*
Tereza Kočiš

**Tereza Kočiš** (født 27. april 1934 i Sombor) er en tidligere jugoslavisk turner. 

Hun vant sølv i frittstående under VM i turn 1950, bak polske Helena Rakoczy. Sammenlagt kom hun på 46.-plass. 13 år senere, i 1963 kom hun på fjerdeplss i den individuelle mangekampen under EM. 

Hun deltok også ved VM i 1958, der hun kom på 48.-plass sammenlagt, og 55.-plass i 1962

I OL-sammenheng har hun deltatt 2 ganger; i 1952 og 1960, men har ingen medaljer. 

## Referanser


## Eksterne lenker
*
Shahrazad – Stories for Life

**Shahrazad – Stories for Life** («Fortellinger for livet») er et EU-støttet prosjekt som skaper et fristed og arenaer hvor forfattere og diktere fra hele verden kan formidle sine historier. Målet er å bringe nye, originale og utfordrende historier fra hele verden til Europa, historier som fortelles av poeter, journalister, romanforfattere, redaktører, karikaturtegnere, oversettere og essayister som forfølges i sine egne hjemland.

Menneskerettigheter, ytringsfrihet, mangfold og solidaritet er kjerneverdier i dette prosjektet som støttes av EUs kulturprogram, og som er et samarbeid mellom byene Barcelona, Brussel, Frankfurt am Main, Norwich, Stavanger og Stockholm. Prosjektet har sitt utspring i det internasjonale nettverket for fribyer for forfulgte forfattere, ICORN.

Prosjektet har sitt navn etter den legendariske fortelleren fra den arabiske eventyrsamlingen *[[Tusen og en natt]]*, Sjeherasad (engelsk stavemåte *Shahrazad*). I denne samlingen fra middelalderen fortelles det om en persisk konge som gifter seg med en ny jomfru hver kveld, og som halshogger den nye konen når morgenen kommer. Dette skjer inntil Sjeherasad kommer til kongens kammer og begynner å fortelle en historie. Når dagen gryr vil kongen høre fortsettelsen, men de har ikke mer tid. Hun lover å fortelle en ny historie natten etter og på denne måten overlever Sjeherasad, natt etter natt.

## Eksterne lenker
* Shahrazadeu.org, offisielt nettsted
Panihati

**Panihati** (bengali: ) er en by og *tehsil* (kommunelignende enhet) i distriktet North 24 Parganas i den nordøstindiske delstaten Vest-Bengal. Byen ligger sentralt sør i delstaten. Den ligger like øst for elven Hugli (også kjent som Hooghly). Byen, *Panihati Municipality*, inngår i Kolkatas storbyområde (*Kolkata Metropolitan Development Authority*) og hadde 348&nbsp;379 innbyggere (2001) på et 19,40 km² stort område. Byens nærmeste politistasjon ligger i Khardaha/Ghola, som hører til Barrackpore underdivisjon. Byen er forbindet med vei og jernbane til Kolkata, og er et handelssentrum for ris. Dens viktigste næringer omfatter bomull, garverier og produksjon av kjemikalier, keramikk, sement, glass, maling og gummivarer. 

Byen ligger i gjennomsnitt 13 moh.. Panihati har to viktige jernbanestasjoner fra Sealdahs nordlige hovedlinje: **1) [[Sodepur]]** – et tettbefolket, urbant område forbindet til Kolkata med Barrackpore Trunk Road og med Barasat via Sodepur Road gjennom Madhyamgram, **2) Agarpara**. Panihati kommune ligger på BT Road, på vestsiden av Sodepur jernbanestasjon. 

Med den sørlige forstaden Agarpara ble Panihati gjort om til en kommune i år 1900. Den ble da skilt fra Barrackpore kommune. 

## Demografi
Ved den offisielle folketellingen i 2001 hadde byen 348&nbsp;379 innbyggere. Av disse utgjorde menn 52&nbsp;% og kvinner 48&nbsp;%. Den gjennomsnittlige lesekyndigheten i byen var da 82&nbsp;%, noe som var mye høyere enn landsgjennomsnittet på 59,5&nbsp;%. 85&nbsp;% av mennene var lesekyndige, mens79&nbsp;% av kvinnene var det samme. 8&nbsp;% av Panihatis befolkning var barn under 6 år.  

## Referanser


## Eksterne lenker
* 
* Distriktets offisielle nettside (engelsk)
* Panihati på ''Encyclopædia Britannica'' (engelsk)
Volksgrenadier

**Volksgrenadier** var en betegnelse for en rekke divisjoner i den tyske hæren under andre verdenskrig. De ble etablert høsten 1944 etter at Tyskland hadde mistet et stort antall divisjoner både på østfronten og vestfronten. På østfronten ble armégruppe sentrum nesten utslettet i operasjon Bagration, og på vestfronten mistet tyskerne 5. panserarmé i Normandie som følge av operasjon Overlord i 1944.

Navnet Volksgrenadier – folkegrenader – ble valgt for å øke moralen ved å appellere til folks nasjonalisme (*Volk*) og eldre tysk militær tradisjon der grenaderer var elitesoldater. Det ble etablert rundt 50 slike divisjoner mot krigens slutt. *Volksgrenadier* og *Volksgrenadiers divisjoner* må ikke forveksles med *[[Volkssturm]]*, som var noe helt annet.

## Historie og organisasjon
Den strategiske nødsituasjonen og mangelen på personell som fulgte av tapene i midten av 1944, skapte behov for etablering av infanteridivisjoner som sparte på personell og la vekt på en mer defensiv enn offensiv styrke. *Volksgrenadier*-divisjonene oppfylte dette behovet ved å kun bestå av seks infanteribataljoner i stedet for det vanlige antallet på ni. Dette var allerede et vanlig fenomen i mange eksisterende divisjoner. Enhetene hadde også flere maskingevær og lette automatvåpen og var dermed i større grad basert på kortdistansevåpen enn vanlige infanteridivisjoner. Automatvåpen som Sturmgewehr 44 og panservernvåpen som Panzerfaust ble brukt i stor utstrekning av Volksgrenadiers enheter.

De ble etablert med en liten kadre av herdede veteraner, underoffiserer og offiserer og fylt opp med alt mulig som erstatningshæren (eng. *The Replacement Army*) kunne få tak i. Dette inkluderte personell som hadde blitt igjen i Kriegsmarine og Luftwaffe, raskt hjelpe skadde soldater fra utslåtte enheter med å komme tilbake i tjeneste, eldre menn som ellers ikke ville ha blitt vurdert skikket til militærtjeneste og unge tenåringer. Alle disse ble rekruttert i Volksgrenadier.

## Kampinnsats
*Volksgrenadier*-divisjonene deltok i Ardenneroffensiven, forsvaret av Siegfriedlinjen, på østfronten og i de avsluttende kampene i Tyskland. Noen divisjoner utmerket seg ved å kjempe intenst mens andre ble kastet inn i kampen med et minimum av trening og derfor klarte seg meget dårlig. Flere av *Volksgrenadiers* divisjoner, spesielt de som besto av personell fra Kriegsmarine og Luftwaffe, viste høy motivasjon og moral. Denne kampviljen førte til en forbløffende god effekt mot Det tredje rikets fiender i de rundt åtte siste månedene av krigen i Europa.

## Se også
*Liste over tyske divisjoner under andre verdenskrig

## Kilder
* 
* Nash, Douglas E., Victory Was Beyond Their Grasp: With the 272nd Volks-Grenadier Division from the Hurtgen Forest to the Heart of the Reich. Bedford, PA: Aberjona Press, 2008)
Rainn Wilson

**Rainn Percival Dietrich Wilson** (født 20. januar 1966 i Seattle i Washington) er en amerikansk skuespiller.

Han spilte Dwight Schrute i den amerikanske situasjonskomedien *[[Kontoret (USA)|Kontoret]]* og Arthur Martin i dramaserien *[[Seks fot under]]*. Han har også spilt i en rekke spillefilmer og vært gjesteskuespiller i flere amerikanske tv-serier.

## Filmografi

## Referanser


## Eksterne lenker
*
Den stygge andungen

**Den stygge andungen** (dansk: **Den grimme ælling**) er et eventyr skrevet av H.C. Andersen. 
Eventyret ble offentliggjort den 11. november 1843 og kom ut som en del av hans eventyrsamling *Nye Eventyr. Første Bind. Første Samling*.
Det er blant hans mest kjente eventyr.

## Handling
I eventyret følges en svaneunge som blir klekket ut i en andegård ved en herregård. I første del av historien vet hverken svaneungen selv eller de andre dyrene i omgivelsene at den ikke er en and 
og på grunn av dens annerledes utseendende behandles svaneungen dårlig.
Noen ender sier «ham [svaneungen] ville vi ikke tåle», at «han er for stor og for aparte», «så skal han nøfles» og andre omtaler svaneungen som «inderlig styg» og «fæle spektakel».
Svaneungen blir bitt, dyttet, gjort narr av, slått og sparket av forskjellige.
Først til slutt i eventyret avslører H.C. Andersen overfor førstegangsleseren at «den stygge andungen» er en svaneunge. 
Det skjer hvor svaneungen selv oppdager sin egen identitet, da den nærmer seg noen andre svaner og tror den vil bli drept. Den bøyer hodet og ser sitt eget speilbilde i vannet.

## Virkningshistorie
Eventyret blir ofte tolket  som H.C. Andersens beskrivelse av sin egen tidlige ungdom, — en fabel hvor dyrene spiller menneskeroller.

Eventyrsamlingen ble anmeldt den 19. november 1843 i avisen *[[Fædrelandet (avis)|Fædrelandet]]* og om *Den stygge andungen* skriver den ukjente anmelderen:

Meïr Aron Goldschmidt kommenterte også eventyret i datiden. 
Tegneren Vilhelm Pedersen har illustrert eventyret.

H.C. Andersen's eventyr har i hjemlandet Danmark inspirert blant annet til tegnefilmen *Den Grimme ælling og mig* fra 2006 og til et relieff på Risingskolen i Odense utført av Ida H. Mortensen i 1992.

I filmen ''Hans Christian Andersen'' (1952) synger hovedrolleinnehaveren Danny Kaye sangen «The Ugly Duckling», der historien om den stygge andungen gjenfortelles. Filmen og sangen ble store internasjonale suksesser.

### Figurteater (Norge)
I Norge hadde dukketeatret ved Folketeatret i Oslo den 14. februar 1954 premiere på stykket «Den vesle andungen», basert på H.C. Andersens fortelling. Dramatiseringen var ved Birgit Strøm, som også var dukkefører sammen med Julian Strøm og Kjell Gamsjø. Willie Nordrå var både dukkemaker og regissør. Stykket var tonesatt av Sverre Bergh.

## Referanser


## Eksterne lenker
* Den grimme Ælling — full tekst hos Wikisource
* Den grimme Ælling, faksimile av *Eventyr* bind 2 fra Arkiv for Dansk Litteratur.
* Lars Bo Jensen, H.C. Andersen : Den grimme Ælling, H.C. Andersen Centret, 2007.
* Den grimme Ælling, faksimile med kommentarer og noter til eventyret i boken *Eventyr* bind 7 fra Arkiv for Dansk Litteratur.
Scheherazade (andre betydninger)

**Shahrazad**, **Scheherazade**, som egentlig er den kvinnelige hovedpersonen Sjeherasad i Tusen og en natt, kan også sikte til:

*Musikkverket Scheherazade av Rimskij-Korsakov, 1888, senere benyttet for en ballett av Michel Fokine på oppdrag fra Sergei Diaghilev,
*Musikkverket Schéhérazade (ouverture, 1898) av Maurice Ravel,
*Musikkverket Schéhérazade for sopran og orkester, 1903, av Maurice Ravel,
*Filmen Song of Scheherazade, 1947
*Filmen Shéhérazade, 1963,
*Shahrazad - Stories for Life, et litteraturprosjekt.
Fahad Awaleh

**Fahad Awaleh** (født 1977) er en norsk håndballspiller, forsker og management konsulent.

## Håndballspiller
Fahad Awaleh begynte å spille håndball i Vestli Idrettslag da han var tenåring, og var med i Vestlis debutsesong i Eliteserien i 1998-1999-sesongen. I 1999-2000-sesongen gikk han til Stabæk/Haslum (seinere Haslum Håndballklubb), Etter én sesong gikk han videre til Nittedal. Dette laget avanserte raskt til Eliteserien. I 2003-2004-sesongen var han tilbake i Vestli, og var med på å sikre laget bronseplassring i Eliteserien i 2005-2006-sesongen. Han meldte overgang til Elverum Håndball i 2006-2007-sesongen, men returnerte til Vestli i forkant av 2007-2008-sesongen. Awaleh la opp som håndballspiller i 2009.  

## PhD i strategisk ledelse
Awaleh tok siviløkonomgraden på Handelshøyskolen BI i 2001, og ble Master of Science in Strategy i 2002. I 2008 tok han doktorgraden med avhandlingen *Interacting Strategically within Dyadic Business Relationships – A case study from the Norwegian Electronics Industry*. Han blei så ansatt som postdoktor ved BI i samarbeid med bedriften Wilh. Wilhelmsen. I 2010 ble han ansatt som nestleder i foretaket Fus barnehagene. I 2015 ble han ansatt som førsteamanuensis ved Institutt for ledelse og organisasjon ved Høyskolen Kristiania. 

## Referanser


## Eksterne lenker
*
Lycopsyllidae

* *[[Bradiopsylla]]*
* *[[Choristopsylla]]*
* *[[Lycopsylla]]*
* *[[Uropsylla]]*

**Lycopsyllidae** er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

## Liv og utvikling
Artene i denne familien snylter på kloakkdyr (maurpinnsvin), pungdyr (blant andre vombater) og gnagere. Arten *[[Bradiopsylla echidnae]]*, som lever på maurpinnsvinet, er regnet som verdens største loppe, rundt 4 millimeter lang.
Arten *[[Uropsylla tasmanica]]* er den eneste kjente loppa som er parasitt også på larvestadiet. Denne arten snylter på rovpungdyr i familien Dasyuridae. Larvene borer seg inn i huden til verten og lever av hudceller og blod.

## Utbredelse
Familien finnes bare i Australia, mest i de sørøstlige delene inkludert Tasmania.

## Systematisk inndeling
Klassifikasjonen følger http://www.zin.ru/Animalia/Siphonaptera/fleasfam.asp?tHIERC=11121111&tName=Lycopsyllidae. Familien blir ofte regnet som en undergruppe av Pygiopsyllidae.

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Ordenen lopper, Siphonaptera
******* Underordenen Pygiopsyllomorpha
******** Overfamilien Pygiopsylloidea
********* Familien Lycopsyllidae Baker, 1905
********** Slekten *[[Bradiopsylla]]* Jordan & Rothschild, 1922 – én art
********** Slekten *[[Choristopsylla]]* Jordan & Rothschild, 1922 – fire arter
********** Slekten *[[Lycopsylla]]* Rothschild, 1904 – to arter
********** Slekten *[[Uropsylla]]* Rothschild, 1905 – én art

## Kilder
* Australian Faunal Directory – Pygiopsyllidae
* Klassifikasjon av familien, med liste over artene

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinterresert.
Jackpot (spill)

:*Se [[Jackpot (andre betydninger)]] for andre betydninger av Jackpot.*

**Jackpot** er et norskutviklet spørrespill eller kunnskapsspill fra 1997.

Jackpot er et brettspill der spillerne flytter fra rute til rute ved hjelp av terningkast. Rutene har forskjellige farger som tilsvarer forskjellige oppgaver som må løses. I tillegg til tradisjonelle kunnskapsspørsmål, må spillerne også håndtere enkle kryssord- og rebusoppgaver.

Spillet kan spilles av mellom 2 og 36 spillere.

## Eksterne lenker
* Anmeldelse på brettspillguiden.no
Jackpot (andre betydninger)

**Jackpot** kan sikte til

* Jackpot som i poker eller ekstra store pengepremier.
* Filmen: Jackpot (film)
* Kunnskapsspillet: Jackpot (spill)
Quiz-Mester

***Quiz-Mester*** er et sosialt norskutviklet kunnskapsspill som bare kan spilles som Facebook-applikasjon.

Spillet har spørsmål fra tolv kategorier, og spilleren selv bestemmer hvilke kategorier som skal være med (minst tre). Så får spilleren spørsmål i tilfeldig rekkefølge, og for hvert spørsmål er det fem svaralternativer der ett av dem riktig. Dersom spilleren svarer riktig, blir vedkommende *regjerende mester* i dette spørsmålet. Dermed vil en eventuell tidligere regjerende mester miste sin status for det aktuelle spørsmålet. Den som er regjerende mester i flest spørsmål fra én kategori, blir utnevnt til kategoriens *stormester*.

Spilleren som er stormester i flest kategorier får tittelen *Quiz-Mester*.

Spillet tilbyr også rankinglister, statistikk, mulighet for å invitere andre til å spille, samt mulighet for å gi utvikleren varsel om potensielle feil.

Quiz-Mester ble lansert i 2010.

## Eksterne lenker
* Lenke til spillet Krever Facebook-konto.
Toddy

**Toddy** eller **toddi** er et engelsk uttrykk som brukes om en drikk med alkohol, sukker, krydder og varmt vann. Alkoholingrediensen kan være både vin og sprit.

## Solbærtoddy
 lages med solbærsaft eller solbærsirup. Saften blandes med varmt vann og sukker. Det kan også blandes inn eplesaft  eller hel kanel og hel nellik eller cognac.

## Se også
* Gløgg
* Grog

## Referanser




## Eksterne lenker
* 
*  Varme drinker til After ski hos Apéritif
Sony Ericsson W810

**Sony Ericsson W810** (versjoner: **W810i** og **W810c**) er en mobiltelefon i Walkman-serien (W) fra Sony Ericsson og er etterfølger av W800. Telefonen er en kameratelefonen og ble utgitt i april 2006.

## Utseende
Telefonen kommer i både sort og hvit, den hvite varianten kom ut litt senere enn den originale sorte. I forhold til de tidligere Sony Ericsson-variantene har ikke W810 en joystick til å navigere med, men en såkalt "d-pad". Oransje er den lett gjenkjennelige fargen på telefonen og finnes i logoen til walkman-designet både foran og bak (nederst).

## Referanser


## Eksterne lenker
* Sony Ericssons offisielle hjemmeside
Den Kongelige Kobberstiksamling

**Den Kongelige Kobberstiksamling** er en dansk samling av grafisk kunst under Statens Museum for Kunst. Samlingen på mer enn 245&nbsp;000 tusen verker består av kopperstikk, tegninger, raderinger, tresnitt, akvareller, litografiske verker og andre former for kunst på papir. Samlingen rommer utenlandske verker, men består hovedsakelig av danske verker og museet gir den mest komplette oversikt over dansk kunst fra 1600-årene og frem til i dag.

Samlingen har verker fra 1400-årene og frem til i dag, men grunnlaget for selve samling ble etablert på Christian IIs tid i starten av 1500-årene.

Just Mathias Thiele arbeidet ved Det Kongelige Bibliotek fra 1835 og hans arbeide med datidens 70&nbsp;000 kopperstikk reddet samlingen fra forfall og dannet grunnlaget for dagens samling ved Den Kongelige Kobberstiksamling. Samlingen var i kongens private eie frem til 1843 hvor den ble gjort tilgjengelig for offentligheten. Da Statens Museum for Kunst sto ferdig i 1896 flyttet samlingen inn sammen med Den Kongelige Malerisamling og Den Kongelige Afstøbningssamling.

En stor del av samlingen stammer fra Joachim Wasserschlebes private samling på mer enn 30&nbsp;000 kopperstikk som han måtte pantsette hos den danske stat i 1781. Det Kongelige Bibliotek kjøpte hele samlingen for 2000 Riksdaler i 1783.

## Referanser


## Eksterne lenker
* Den Kongelige Kobberstiksamling
Hulemalerier og forhistoriske bosettinger i Vézèredalen

**Hulemaleriene og de forhistoriske bosettingene i Vézèredalen** er en samling funn etter menneskelig aktivitet i paleolittisk tid, ca. 40 000 år tilbake i tid. Vézèredalen ligger langs elven Vézère i Aquitaine i det sydlige Frankrike. 

UNESCO har definert et verdensarvområde på ca. 30 x 40 km² som inneholder funn fra 147 bosettinger og 25 grotter med spor utsmykninger, blant annet i form av hulemalerier. I tillegg til selve stedene, er der registret ca. 500 000 små og store funn, inklusive redskaper og kunstferdig utformede gjenstander.

Noen av grottene er fortsatt åpne for besøkende, mens andre har blitt stengt eller mottar et begrenset antall besøkende, på grunn av at maleriene ble brutt ned, trolig av pusten fra de besøkende. Grotten i Lascaux, som er den mest kjente, er blitt gjenskapt i kopi, slik at en  fortsatt kan se og oppleve  nesten det samme.

De franske fortidsminnemyndighetene har besørget oppføring av et museum og besøkssenter i en  by i nærheten.

## Liste over de viktigste stedene på UNESCOs oppføring

## Eksterne lenker
*
Forbrenningskammer

Et **forbrenningskammer** er en integrert del av alle lukkede systemer hvor forbrenning eller eksplosjon er en del av funksjonen. Det kan derfor være lokalisert til så forskjellige ting som fjernvarmeanlegg og annen pyrolittisk søppelfjerning, vanlige ved- og koksovner, motorer til bil, båt og fly m.m. Ammunisjon regnes imidlertid ikke med, siden forbrenningen her ofte skjer både i patronen og tildels mens prosjektilet støtes ut.

Forbrenningskammeret, eller bare *brennkammeret*, er en av gassturbinens hovedkomponeneter. I brennkammeret tilføres det brensel som kontinuerlig føres til dysene og inn i luftstrømmen ved hjelp av en pumpe. Inni brennkammeret brenner det hele tiden en flamme, som ved oppstart av maskinen blir satt igang ved en elektrisk gnist. For at ikke flammen skal «blåses» ut, er det viktig at lufthastigheten forbi dysene er relativt lav. Derfor utføres kammeret med en indre seksjon hvor bare en viss del av den totale luften passerer. Dette arrangementet har dessuten den fordel at «luftkappen» rundt selve brennkammeret vil virke varmeisolerende mot omgivelsene. Senere blandes denne luften sammen med forbrenningsgassene slik at man oppnår en jevn temperaturfordeling på gassen før den kommer inn på turbinen. Dette er meget viktig, fordi det hindrer lokale, termiske overbelastninger på turbinen.
Mare: Circus 1

***Mare:Circus*** er en fantasyroman for barn og unge av Ruben Eliassen. Denne første boken er en del av en serie på tre bøker som alle kom ut i 2008. Boken har illustrasjoner som er laget av Olve Askim. Boken ble utgitt av Gyldendal Norsk Forlag i 2008. 

## Handling
Boken handler om en mystisk gutt. Han blir reddet fra drukningsdøden av en kvinne fra et cricus. Kvinnen heter Esmeralda og er den skjeggete damen, gutten har ingen anelse om hvem han er eller hvor han kommer fra. Det eneste han har igjen av minner kommer til han som grufulle mareritt. Gutten, som etter hvert får navnet Mare,fordi av hans grusome mareritt. Han blir med sirkuset og han opplever mye rart. Han får nye venner og får hilse på de utrolige personene i Circus Caravaggio. Men hva er det marerittene prøver å fortelle han, vet han ikke, enda. 

Sirkusdirektøren Caravaggio er en lur og lumks man. Han skylder masse penger, så Lignings-Vesenet sender ut sine skattemonstere for å ta den magiske armen til Caravaggio.

## Personer
**Mare**:  En liten gutt som blir reddet fra drukningsdøden. Han vet ingen ting om hvem eller hva han er.

**Sirkusdirektør Caravaggio**':   En sleip og grisk svindler med en magisk arm som får han i trøbbel.

**Den skjeggete damen, Esmeralda**:    En vaskeekte verdenssensasjon og det snilleste menneske på jord. Og skjegget hennes er helt ekte!

**De siamesiske tvillingene, Rem og Rom**:    To rødhårete og fregnete gutter som mer eller mindre henger sammen, nesten hele tiden.

**Forvandlingskunstneren Vlad**:    Vlad kan trylle seg om til de underligste ting og har en glupsk appetitt på saftig nattmat- nattmat som skriker.

**Den skrikende nattmaten**:    Som heldigvis ikke er så menneskelig når det kommer til stykket.

**Skattemonstrene Bjur og Holt**:    De dummeste og mest blodtørstige brødrene som noensinne har eksistert. 

**Verdens sterkeste mann, Alf**:   Ingen kan måle seg med Alfs muskelkraft, og hjertet er like stort som musklene.

**Barneengelen Angelo**:   Den forbrente engelen som aldri klarte å fly helt opp til himmelen fordi vingene hans ble forbrent.

## Kilder
Iftikhar-ordenen

**Iftikhar-ordenen** også kalt **Nishan Al-Iftikhar** eller på norsk **Æresordenen** (arabisk: نيشان الافتخار) var en tunisisk orden innstiftet omkring 1837 av bey Ahmad I al-Husain (regjerte 1837 til 1855) og med den osmanske Æresordenen som forbilde. Tunisia var på denne tiden underlagt Det osmanske rike. Ordenen ble reorganisert i 1843 og 1857 og fikk statutter første gang i 1861. Etter at Frankrike i 1880 tok kontroll over landet og gjorde det til et protektorat, ble ordenen i 1898 organisert som en fransk koloniorden. Tildeling av ordenen fortsatte etter at Tunisia oppnådde selvstendighet som kongedømme 20. mars 1956, men opphørte året etter, da monarkiet ble styrtet.

## Inndeling
Iftikhar-ordenen var fra 1882 inndelt i fem grader, etter mønster av den franske Æreslegionen. 
*Storbånd
*Storoffiser
*Kommandør
*Ridder av 1. klasse
*Ridder av 2. klasse

## Insignier
Ordenstegnene for Iftikhar-ordenen hadde navnetrekket til bey Ahmad I som det sentrale motiv og var den første tiden overdådig utformet i gull og diamanter. Senere fikk ordenstegnene en enklere og billigere utforming i edelmetall og emalje. Ordenstegnet ble da utformet som en stjerne med ti tagger i vekselvis grønn og rød emalje og med sølvstråler mellom taggene. Midtmedaljongen bar beyens navnetrekk i sølv på grønn emalje omgitt av en bord i sølv. Ordenstegnet var opphengt i ordensbåndet i et ledd utformet som en sløyfe. Ordensstjernen var i sølv og var utformet som en versjon av ordenstegnet. Ordensbåndet var grønt med to røde striper ved kantene.
 
## Tildeling
Iftikhar-ordenen ble tildelt for både sivile og militære fortjenester. Den ble også tildelt utlendinger.

## Norske innehavere
Iftikhar-ordenen ble også tildelt nordmenn, blant annet Christian Thams, Otto Thoresen, Urban Børresen og Frits Thaulow.

## Kilder
**Honneur & Gloire. Les trésors de la collection Spada*, Paris: Musée national de la Légion d’honneur et des ordres de chevalerie, 2008, s. 296-297
* Rafal Heydel-Mankoo: «Tunisia» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s. 801–803
Ibrahim Baylan

**Ibrahim Baylan** (født 1972) er en svensk tidligere politiker som representerte Sveriges socialdemokratiska arbetareparti. 

Han har vært minister i flere regjeringer utgått fra Socialdemokraterna og vært medlem av Riksdagen 2006–2022.

Fra februar 2009 til mars 2011 var han Socialdemokraternas partisekretær.

Baylan ble født i Tyrkia, og flyktet sammen med familien til Sverige etter statskuppet i 1980.

## Referanser


 
 
 
 
 


## Eksterne lenker
* 
* 
*
Sosialisme med kinesiske særtrekk

**Sosialisme med kinesiske særtrekk** (tradisjonell kinesisk: 具有中國特色的社會主義; forenklet kinesisk: 具有中国特色的社会主义; pinyin: *Jùyǒu Zhōngguó tèsè de shèhuìzhǔyì*) er betegnelsen på den offisielle ideologien i Folkerepublikken Kina siden tidlig i 1980-årene. Sosialismen med kinesiske særtrekk er ifølge regimet en form for «sosialistisk markedsøkonomi» som adskiller seg fra blandingsøkonomi og markedssosialisme ved det at staten riktignok beholder eierskapet over store bedrifter. Ifølge Kinas kommunistparti er sosialisme med kinesiske særtrekk i henhold til marxismen. 

## Se også
* De tre representasjonene 
* Markedsleninisme
* Dengismen
Pygiopsyllidae

* *[[Acanthopsylla]]*
* *[[Austropsylla]]*
* *[[Bibikovana]]*
* *[[Ctenidiosomus]]*
* *[[Geohollandia]]*
* *[[Hoogstraalia]]*
* *[[Notiopsylla]]*
* *[[Pagipsylla]]*
* *[[Pygiopsylla]]*
* *[[Wurunjerria]]*

**Pygiopsyllidae** er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

## Utseende
## Liv og utvikling
Mange av artene er knyttet til gnagere, men slekten *[[Notiopsylla]]* lever i reirene til sjøfugler.

## Utbredelse
Familien er utbredt i Australia (8 slekter med til sammen 30 arter), på New Zealand (én art i slekten *[[Pagiopsylla]]*) og i Sør-Amerika (tre arter i slekten *[[Ctenidiosomus]]*).

## Systematisk inndeling
Klassifikasjonen følger http://www.zin.ru/Animalia/Siphonaptera/fleasfam.asp?tHIERC=11121112&tName=Pygiopsyllidae. Ofte blir familiene Lycopsyllidae og Stivaliidae også regnet som undergrupper av Pygiopsyllidae.

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Ordenen lopper, Siphonaptera
******* Underordenen Pygiopsyllomorpha
******** Overfamilien Pygiopsylloidea
********* Familien *Pygiopsyllidae* Wagner, 1939
********** Slekten *[[Acanthopsylla]]* Jordan & Rothschild, 1922 – 9 arter, Australia
********** Slekten *[[Austropsylla]]* Holland, 1971 – én art, Australia
********** Slekten *[[Bibikovana]]* Traub, 1980 – 6 arter, Australia
********** Slekten *[[Ctenidiosomus]]* Jordan, 1931 – 4 arter, Sør-Amerika
********** Slekten *[[Geohollandia]]* Mardon & Dunnet, 1972 – én art, Australia
********** Slekten *[[Hoogstraalia]]* Traub, 1951 – én art, Australia
********** Slekten *[[Notiopsylla]]* Jordan & Rothschild, 1914 – to arter, Australia
********** Slekten *[[Pagipsylla]]* Smit, 1979 – én art, New Zealand
********** Slekten *[[Pygiopsylla]]* Rothschild, 1906 – 5 arter, Australia
********** Slekten *[[Wurunjerria]]* Mardon & Dunnet, 1972 – én art, Australia

## Kilder
* Australian Faunal Directory – Pygiopsyllidae
* Klassifikasjon av familien, med liste over artene

## Eksterne lenker
* 
* Tree of Life - Lopper, (Siphonaptera) engelskspråklig, med bilder.
* Norsk Entomologisk forening For den som er insektinterresert.
Intersport Arena

**TipsArena (Intersport Arena)** er en innendørs sportsarena i Linz, Østerrike. Kapasiteten ligger på 6 000 personer ved tennis, håndball, og fotball og 2 500 ved friidrett.

## Referanser


## Eksterne lenker
* Stadionets hjemmeside
Vézère

**Vézère** er en 211 km lang elv sydvest i Frankrike som er sideelv til Dordogne. Utspringet er i den nordvestlige delen av Massif Central og den går forbi følgende départementer og byer:

* Corrèze: Pérols-sur-Vézère, Bugeat, Uzerche, Vigeois, Brive-la-Gaillarde
* Dordogne: Montignac, Terrasson-Lavilledieu, Les Eyzies-de-Tayac-Sireuil, Le Bugue

Den møter Dordogne nær Le Bugue. 

Verdensarvminnet hulemalerier og prehistoriske bosettinger i Vézèredalen ligger i Vézèredalen. Hulene har spor av bosetting som kan tidfestes til om lag 35&nbsp;000 år tilbake. Disse er i sin helhet med på UNESCOs verdensarvliste, registrert i 1979. Lascauxgrotten er den mest kjente grottene.

## Vannkraft
Elva er også betydelig utbygd med vannkraftverk. Anleggene eies vesentlig av Electricite de France (EDF). De viktigste anleggene, regnet ovenfra, er:
* Viamdemningen
* Treignac-demningen
* Peyrissac-demningen
* Biard-demningen
* Pouchdemningen
* Saillant-demningen

Det er i alt utbygd noen hundre MW produksjonskapasitet.

## Referanser


## Eksterne lenker
*